ભાટિયાઓ પુષ્ટિમાર્ગમાં માનનારા હોવાને કારણે અગિયારસ ખાસ કરે. જોકે ભાટિયાઓની અગિયારસને મજાકમાં ‘અગિયાર રસ’ પણ કહેવામાં આવે છે. ભાટિયાઓ અગિયારના દિવસે ઠાકોરજીને અત્યંત સ્વાદિષ્ટ ફરાળ ધરે છે અને પછી પોતે પેટ ભરીને એ ફરાળ આરોગે છે. પુષ્ટિમાર્ગમાં સંન્યાસ લઈને કે કોઈ વસ્તુનો ત્યાગ કરીને અથવા પોતાની જાતને દુઃખી કરવાની નીતિનો વિરોધ છે. પુષ્ટિમાર્ગીઓ માને છે કે પેટ ભરાયેલું હોય ત્યારે ભગવાનનું નામ સારી અને સાચી રીતે લઈ શકાય છે.